钦定古今图书集成/明伦汇编/闺媛典/第025卷 > 吴颖妻虞氏
## 钦定古今图书集成/明伦汇编/闺媛典/第025卷 > 吴颖妻虞氏

按《溧阳县志》：虞氏，太守吴颖妻。年十九归吴时，家贫，
颖与弟颋析箸受田三亩，岁不登。氏以虀盐佐公读，
而以菽水承姑欢，中外无间。及颖授刑曹主政，氏曰：
“予固知君之优于政也。虽然，慎勿徇，徇则难于自立；
慎勿亢，亢则难于相安。”故自恤刑出知潮州，皆有惠
声，虞氏之助也。年七十二卒。